# איש בושת

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איש בושת (אשבעל) היה מלך ישראל אחר שאול (ולא דוד כפי שנהוג לחשוב). על פי המסופר בספר שמואל היה מלך חלש, שהגיע למעמדו מתוקף היותו היורש הבכיר לשאול לאחר שאחיו ניספו במלחמת הגלבוע.

בשמ"ב ב מסופר שלאחר ששאול ושלושת בניו נפלו במערכה בגלבוע כנגד הפלשתים, הכתיר אבנר בן נר, שר הצבא החזק והכריזמטי את איש בושת למלך על ישראל, והוא בן 40. בעוד דוד שולט על יהודה, היה איש בושת מלך ישראל שנתיים תמימות.

בעקבות סכסוך שהיה בין איש בושת לבין אבנר בן נר, על כך שאבנר קיים יחסים עם פלגש שאול, רצפה בת איה, נעלב אבנר והעביר את הנאמנות שלו לדוד, אך נרצח בידי יואב בן צרויה כנקמה על שהרג את אחיו. בעקבות רצח זה התמוטט מעמדו של איש בושת. דבר שגרם לכך ששני אחים שרי גדוד בצבא ישראל, בענה ורכב בני רימון, קשרו קשר, רצחו אותו והביאו את ראשו לדוד. דוד לא קיבל את מעשיהם והורה להוציאם למוות על שהרגו "איש צדיק בביתו על משכבו" (שמ"ב ד,יא). כתוצאה ממעשה זה באו ראשי שבטי ישראל לדוד וביקשו ממנו שימלוך גם על ישראל, רק אז הומלך דוד על כל ישראל. לאחר מות שלמה התפצלה שוב הממלכה המאוחדת לשתיים.

קשה להאמין ש"איש בושת" הוא שם אמיתי, ואכן בספר דברי הימים א ח,לג (החוזר בקצרה על עלילות בית שאול ובית דוד) מופיע במקומו השם אשבעל. ואכן לפי המפרשים שמו המקורי היה "אשבעל" וכאן קראו לו איש בושת, לפי רד"ק בושת הוא שם מקביל ל"בעל", שהוא שם של אליל. ולפי רש"י האליל "בעל" מכונה בשם בושת כשם גנאי. לפי פרשנויות אלו, מקור השם "אש-בעל" כמו גם שמו האחר של גדעון - "ירו-בעל" וכמו שמותם של בני יהונתן "מריב בעל" ו"מרי-בעל" הם שמות של התגרות באליל הבעל, "אש-בעל" - שהבעל יעלה באש, "ירו-בעל" שהוא יריב עם הבעל. בניו של יונתן בן שאול נקראו "מריב בעל" - שיריב עם הבעל ו"מרי-בעל" שימרוד בבעל. הטענה היא כי כל השמות הללו מציינים שהיה אז עימות חריף על רקע של עבודת הבעל.

פרשנות נוספת טוענת את ההיפך - כי השמות הללו מעידים דווקא על חדירה של פולחן הבעל לשבטי ישראל, ואחת הראיות לך היא הנסיון להסתיר את השמות הללו על ידי החלפתם במילה "בושת", שכן אם אכן העידו על התנגדות לבעל, לא היה צורך לשנותם. ראיה נוספת היא העובדה ששמות תאופוריים (שמות המכילים שם של אל) היו מאוד מקובלים, אך אין עדות נוספת על שמות תאופוריים מתגרים.

## [עריכה] לקריאה נוספת

- ספר שמואל ב, ב,ח - ד,יב

## [עריכה] קישורים חיצוניים

- איש בושת, באנציקלופדיה של מקראגשר

מקור: http://he.wikipedia.org../../../%D7%90/%D7%99/%D7%A9/%D7%90%D7%99%D7%A9_%D7%91%D7%95%D7%A9%D7%AA.html

קטגוריות: מלכים בתנ"ך | רציחות פוליטיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Ελληνικά
- Nederlands
- Русский